Publication: Magyar Közlöny
Issue: MK-1999-8 (Year: 1999, Number: 8)
Era: 1990-2004
Section: 
Paragraph Index: 9

6. Cikk A Magyar Köztársaság doktori (PhD), illetőleg mester (DLA) fokozatnak ismeri el az Ukrajnában szerzett tudományok kandidátusa fokozatot. II. rész JOGSZABÁLYOK 1999/8. szám Ukrajna a tudományok kandidátusa fokozatnak ismeri el a Magyar Köztársaságban szerzett doktori (PhD), illetve a művészetek terén megszerezhető mester (DLA) fokozatot. A fokozatok egyenértékűségét a Szerződő Felek országaik érvényes jogszabályainak megfelelően ismerik el. Ezeket a fokozatokat akkor lehet egyenértékűnek elismerni, ha a teljesített követelmények megfelelnek a másik országban előírt követelményeknek. A Magyar Köztársaságban szerzett doktori (PhD) és mester (DLA) fokozat tulajdonosai Ukrajnában doktori értekezés megvédésével tudományok doktora fokozatot szerezhetnek.

Source: https://magyarkozlony.hu/hivatalos-lapok/9e4261fa01a8ff4cd7706e64b960ef88968c6828/dokumentumok/f24ca3e040ebd0a4c48d7ca71ce04101c41f8395/letoltes